:: Naslovna strana > Vesti > Elektronski kurs o F-gasovima i pratećoj regulativi\nNaziv Elektronski kurs o F-gasovima i pratećoj regulativi\nOrganizator Društvo za KGH pri SMEITS-u\nOblast (šira i uža) Elektronski kurs je namenjen inženjerima za projektovanje i održavanje sistema za grejanje, hlađenje i klimatizaciju i toplotnih pumpi. Kandidat stiče osnovno teorijsko znanje u vezi sa F-gasovima i stacionarnim rashladnim sistemima, split sistemima i toplotnim pumpama. Sva materija potrebna za teoretsko znanje izložena je u sažetom i razumljivom obliku, jednostavnom za praćenje.\nCiljne grupe Diplomirani inženjeri mašinstva, projektanti i izvođači, nosioci licenci brojeva 330, 336, 381, 430, 436, diplomirani inženjeri tehnologije, nosioci licenci broj 371\nAutori elektronskog kursa Autori elektronskog kursa su stručnjaci kompanije Star Learning Solutions (http://www.i-know.com/) iz Velike Britanije, a tekst ovog elektronskog kursa je preveden na srpski jezik. Prevod i redakciju prevoda uradili su stručnjaci Društva za KGH Srbije.\nOčekivano trajanje elektronskog kursa Elektronski kurs je moguće završiti za nekoliko sati, ali kandidat sam bira vreme početka i trajanja svog kursa. U svakom trenutku može da prekine pohađanje i da ga nastavi kada mu odgovara.\nTermin i mesto održavanja Posle uplate, kandidat dobija pristupne podatke i bira vreme početka i trajanja elektronskog kursa\nCilj elektronskog kursa i očekivani rezultati Inženjeri imaju priliku da budu u toku sa novim propisima i tehničkim dostignućima iz industrije na lak i pogodan način. Sistem obuke preko interneta (e-learning), omogućava profesionalcima da održavaju i poboljšaju kompetentnost bilo kad i bilo gde. Nakon uspešnog polaganja kandidat dobija međunarodno priznati sertifikat o kontinualnom profesionalnom razvoju (sertifikat CPD) i sertifikat CIBSE.\nVrednovanje Kurs je vrednovan sa 5 bodova za prijavljene učesnike, saglasno Pravilniku o kontinuiranom profesionalnom usavršavanju članova Inženjerske komore Srbije.\nOdgovorno lice za sprovođenje elektronskog kursa / kontakt Vladan Galebović,\nGSM: 063 300 833\nE -mail: sekretar@smeits.rs\nCena elektronskog kursa Cena elektronskog kursa za članove Inženjerske komore Srbije je 102 eura(u dinarskoj protivvrednosti)\nNapomena Na kurs se možete prijaviti na http://goo.gl/phfNqF, elektronskom poštom na office@smeits.rs, ili telefonom 011/3230 041


Mini putna pegla ES-258 – Za besprekornu odeću na putovanju\nLupo Marshall pegla za putovanje će postati obavezna stavka u vašem koferu. Uz nju ćete izbeći peglanje pred pakovanje (koje ionako nema neku svrhu, jer se odeća u koferu uglavnom izgužva) i potragu za adekvatnom peglom u smeštaju.\nNaša pegla poseduje sklopivu ručku, zahvaljujući kojoj je izuzetno jednostavno spakovati je, a ne zauzima previše mesta. Mini pegla za putovanja obezbediće vam besprekornu odeću na odmoru, za koji birate omiljene komade kako bi izgledali još lepše na slikama.\nPegla za put Lupo Marshall – karakteristike\nPutna pegla cena i poručivanje – uz Lupo Marshall online prodavnicu\nNaziv proizvoda:Putna pegla


U Vranju manji broj gradskih većnika i pomoćnika gradonačelnika U Vranju manji broj gradskih većnika i pomoćnika gradonačelnika\nKomentari su isključeni na U Vranju manji broj gradskih većnika i pomoćnika gradonačelnika\nUoči današnje javne rasprave o Nacrtu Statuta grada Vranja predsednik Skupštine grada Dejan Tričković, rekao je da se izmene odnose na potrebu za usklađivanjem sa novom zakonskom regulativom.\n„Pored donošenja Zakona o izmenama i dopunama zakona o lokalnoj samoupravi koji je stupio na snagu 28. juna, izmenjeni su i drugi zakoni koji su vezani za rad i funkcionisanje lokalne samouprave, tako da se javila potreba za usaglašavanjem Statuta grada Vranja sa novim zakonskim normama“, kazao je Tričković.\nSuština ovih promena je, prema njegovim rečima, da se osnaži učešće građana i njihov uticaj na rad Gradske uprave, organa grada, skupštinskih radnih tela i učestvovanje u donošenju odluka u lokalnoj samoupravi.\nGradska većnica za socijalnu politiku i lokalnu upravu Danijela Milosavljević, kaže da se „najveće izmene statuta tiču organa upravljanja“.\n„Tako se broj gradskih većnika sa dosadašnjih 11 smanjuje na devet i umesto dosadašnjih pet pomoćnika gradonačelnika, predviđena su tri za Grad Vranje. Za gradsku opštinu Vranjska Banja, izmenama je predviđeno povećanje broja odbornika od 15 na 19 i smanjenje broja pomoćnika predsednika gradske opštine sa tri na jednog“, rekla je Milosavljevićeva.\nNakon javne rasprave, Gradsko veće će utvrditi predlog Statuta, a predsednik Skupštine grada proslediće ga Ministarstvu za državnu upravu i lokalnu samoupravu na mišljenje.\nPrimedbe, sugestije i predlozi na izmene Statuta grada mogu se dostaviti pisanim putem do 12. oktobra na adresu Kralja Milana br. 1 ili na mail predsednikskupstine@vranje.org.rs\nNIŠ - Zahvaljujući Telenoru, generalnom sponzoru Olimpijskog tima i Olimpijskom komitetu Srbije danas i sutra do 21 čas u parku Čair Nišlije će moći na spravama za vežbanje koje simbolizuju dve discipline, biciklizam i trčanje, da učestvuju u takmičenju…\nSURDULICA –Surdulički socijalisti ponovo su osporili stručnost državnog sekretara u Ministarstvu privrede Dragana Stefanovića Bosketa iz te varoši. Medijima je prosleđeno svedočanstvo srednje i diploma više škole za koju tvrde da ju je dobio polažući…\nRADNICA JP ”Pošte Srbije”, M. M. (57), koja je zaklana pred Novu godinu u Sokobanji, pre smrti je bila zverski mučena i zlostavljana (više…)\nNemoguće da Evropska unija i Sjedinjene Američke Države podrže bilo kakvo razgraničenje po etničkoj liniji. Velika je greška i Vučića i Tačija što su počeli da pričaju o granicama i statusu umesto da se razgovarao normalizaciji odnosa - o bezbednosti,…


Vlada KS: Za podršku naučnoistraživačkoj djelatnosti izdvojeno 500 hiljada maraka – STUDOMAT.ba\nStudenti sarajevskog Elektrotehničkog fakulteta osvojili treće mjesto na Elektrijadi\nSamopoštovanje ili ponos - jedna od najtežih i najvažnijih životnih...\nVlada KS je saopćila da se sredstva za ovu namjenu u smislu Zakona o naučnoistraživačkoj djelatnosti osiguravaju u godišnjem iznosu do 2 posto Budžeta Kantona te i iz drugih izvora u skladu sa zakonom.\n– U ovogodišnjem budžetu KS za ovu namjenu izdvojeno je 500.000 KM i ova sredstva će se koristiti za ulaganje u osposobljavanje kadrova za naučni i istraživački rad, usavršavanje naučnoistraživačkog osoblja, za razvoj i uvođenje nove naučnoistraživačke infrastrukture te poticanje naučnoistraživačkih i istraživačkorazvojnih projekata od interesa za Kanton i razvoj naučnoistraživačke djelatnosti, saopćeno je iz Vlade KS.\nIstiču da će prema ovoj Odluci izdvojena sredstva biti raspoređena tako što će za sufinansiranje naučnoistraživačkih i istraživačkorazvojnih projekata od posebnog interesa za Kanton Sarajevo biti namijenjeno 250.000 KM, za sufinansiranje izdavanja naučnih časopisa 50.000 KM,za sufinansiranje organiziranja naučnih skupova na području Kantona Sarajevo 50.000 KM te isti iznos će biti utrošen na sufinansiranje izdavanja knjiga koje predstavlja univerzitetsko izdanje.\n– Sa 70.000 KM biće podržani naučni radovi akademskog i naučnoistraživačkog osoblja objavljenih u časopisima koji prate međunarodne relevantne naučne baze podataka, kao i naučnih radova prezentovanih na konferencijama i simpozijumima koji su objavljeni ili su prihvaćeni za objavu u međunarodnim relevantnim naučnim bazama podataka. Za sufinansiranje troškova tehničke izrade i odbrane doktorske disertacije na Univerzitetu u Sarajevu izdvojeno je 30.000,00 KM, stoji u saopćenju.\nMinistarstvo za obrazovanje, nauku i mlade Kantona Sarajevo će, prema navodima iz Vlade KS, utvrditi opće i posebne uslove za sufinansiranje naučnoistraživačke djelatnosti za svaku od ovih namjena, a sredstva će biti dodjeljena u postupku javnog oglašavanja od strane resornog ministarstva.\n– Izvještaj o utrošku sredstava Ministarstvo za obrazovanje, nauku i mlade će podnijeti Vladi Kantona najkasnije u roku od 60 dana od okončanja postupka javnog oglašavanja za dodjelu sredstava, stoji na kraju saopćenja.


NIS i ove godine podržava lokalne projekte – Grad Niš\nNaftna industrija Srbije i ove godine raspisala je javni konkurs za dodelu finansijskih sredstava za realizaciju projekata iz oblasti sporta, kulture, zaštite životne sredine, nauke i socijalne zaštite.\nJavni konkurs koji se i ove godine realizuje pod sloganom “Zajednici zajedno”, na teritorijama gradova Beograd, Novi Sad, Pančevo, Zrenjanin, Niš, Čačak i opština Kikinda, Novi Bečej, Kanjiža, Žitište i Srbobran biće otvoren od 14. marta do 4. aprila.\nGeneralni direktor NIS-a Kiril Kravčenko rekao je da je ova kompanija do sada uložila 1, 5 milijardu dinara u društveno odgovorne projekte, što, kako je rekao, nije malo, ali nije ni mnogo, s obzirom na potrebe.\nUspeh ima smisla samo ako ga podelimo sa drugima i uložimo u unapređenje i razvoj dobrih ideja. Ove godine smo obezbedili više od 110 miliona dinara za projekte koji imaju snagu da unaprede vaše opštine. Kroz sistem javnih konkursa smo u prethodne tri godine podržali oko 250 projekata, dok je u program društvene odgovornosti “Saradnja radi razvoja” kompanija od 2009. godine uložila 680 miliona dinara, izjavio je Kravčenko.\nSledeća objava: Poseta delegacije iz Francuske oblasti Žirond\nPrethodna objava: Obilazak odeljenja za vantelesnu oplodnju KC u Nišu


Izgradimo digitalnu zajedno: dvodnevni događaj održan u Briselu - Centar za evropske politike Izgradimo digitalnu zajedno: dvodnevni događaj održan u Briselu - Centar za evropske politike\nU utorak i sredu, 4. i 5. maja, održan je dvodnevni događaj u okviru inicijative Izgradimo budućnost zajedno: EU i zapadni Balkan iz perspektive mladih. Događaj je organizovao Centar za evropske politike (EPC), istraživačka organizacija (think tank) sa sedištem u Briselu, u saradnji sa Think for Europe (TEN) mrežom. Ovaj dvodnevni događaj, održan putem interneta, predstavlja završni događaj u okviru ove inicijative.\nPrvog dana događaja održan je zatvoreni sastanak kojem su prisustvovali predstavnici mladih iz svake od zemalja zapadnog Balkana. Predstavnici mladih su izabrani na konsultacijama koje su organizovane krajem prošle godine u okviru istog projekta (više o njima možete pronaći ovde). Predstavnici mladih su zajedno učestvovali s predstavnicima organizacija članica Think for Europe mreže, a u grupama su razgovarali o izradi Manifesta o digitalnom prostoru, inicijativi koja poziva na manifest koji će objediniti stavove, probleme i rešenja mladih, za mlade, s ključnim fokusom na digitalne slobode i upotrebu interneta. Samu inicijativu za manje od dve nedelje potpisalo je gotovo 400 mladih ljudi. Radeći u grupama, mladi su razgovarali o nacrtu Manifesta i onome što smatraju neophodnim da bude sastavni deo takve inicijative. Ova vrsta rasprave i uključivanja mladih je jedinstvena u Evropi.\n„Obrazovanje je presudan faktor od kojeg treba krenuti, gde različiti akteri mogu igrati ulogu i doprineti okruženju koje će dovesti do sigurnijeg i osnaženog digitalnog prostora“, istakla je Tasneem Nasufović.\nNakon toga, održana je panel diskusija sa sledećim panelistima: Stephanie Borg Psaila, direktorkom za digitalnu politiku, urednicom GIP Digital Watch-a iz fondacije Diplo, Nikolom Popovićem, članom međunarodnog odbora Evropskog parlamenta za mlade, Alberto Rabbachin, programskim menadžerom, Konvergencija medija i društveni mediji, DG CONNECT, Evropska komisija, Paul Butcher, političkim analitičarom iz EPC-a. Moderator je bila Corina Stratulat, viša politička analitičarka iz EPC-a. Razgovarali su o tome šta mladi sa zapadnog Balkana smatraju najvećim prednostima i nedostacima interneta i društvenih medija, kakvu regulativu bi želeli videti i koji bi akteri trebali snositi odgovornost za njezino provođenje. Takođe su razgovarali o tome šta kreatori EU politika mogu naučiti iz ovih razmatranja. Dali su svoje komentare na Manifest i svoja mišljenja o tome šta ova vežba govori o sposobnosti Balkana da doprinese Konferenciji o budućnosti Evrope.\nPaul Butcher je predstavio svoj rad koji je uradio zajedno sa Corinom Stratulat, pozivajući mlade zapadnog Balkana da razgovaraju o digitalnim pitanjima: Lekcije za Konferenciju o budućnosti Evrope. Rad možete preuzeti ovde. U radu je istaknuto da je projekat „Izgradimo budućnost zajedno: Mladi na Balkanu govore o digitalnim pitanjima“ jedan od nedavnih eksperimenata participativne demokratije koji govori o potencijalu balkanskih zemalja da doprinesu Konferenciji o budućnosti Evrope.\nDr. Psalia je istakla da EU sa svojim regulatornim okvirom već ima puno uticaja na zemlje izvan EU, te da se to može videti kroz dva primera – Opšta regulativa o zaštiti podataka o ličnosti (GDPR) i regulatorni okvir Evropske unije za veštačku inteligenciju. Kada je reč o regulaciji, predstavnik EU, Alberto Rabbachin, naglasio je da „iako moramo uključiti državu u procese regulacije, moramo biti oprezni da ne stvorimo „Ministarstvo istine“. Na kraju, Nikola Popović je istakao da su društvene mreže kao dvosmerni alat, što znači da mladi moraju da nauče kako da koriste taj alat, ali istovremeno moraju biti svesni da se taj alat može koristiti i protiv njih. Ovim je Popović naglasio značaj obrazovanja u procesu digitalizacije i odrazio je da civilno društvo u regionu igra presudnu ulogu u takvom procesu.\nOvaj dvodnevni događaj je predstavio jedinstvenu vežbu koja je mladima sa zapadnog Balkana omogućila da njihov glas čuje šira publika na evropskom nivou. Ovo postavlja dobar temelj za dalje aktivnosti na polju uključivanja mladih u donošenje odluka i razmatranje politika. Za više informacija o ovoj inicijativi posetite www.mladirini.org – platformu za mlade na svim jezicima zapadnog Balkana, kao i na engleskom. Platforma sadrži nekoliko blogova, podcastova i infografika o zaštiti životne sredine, informacionoj tehnologiji, demokratiji i vladavini prava.


Osnivaju Klub lečenih zavisnika - juGmedia\nOsnivaju Klub lečenih zavisnika\nS obzirom na to da je predlog podržao i Savet za građanske inicijative, čekaju se samo odgovor i konkretna pomoć lokalne samouprave...\nNIŠ – Posle višedecenijske pauze, Klinika za zaštitu mentalnog zdravlja i udruženje građana „Putokaz“ – uz podršku uprave Kliničko-bolničkog centra – pokrenuli su inicijativu za ponovno osnivanje gradskog Kluba namenjenog svim bivšim pacijentima, lečenim od neke bolesti zavisnosti.\nS obzirom na to da je predlog podržao i Savet za građanske inicijative, čekaju se samo odgovor i konkretna pomoć lokalne samouprave…\n„Posle infarkta ugrađeno mi je pet stentova, a u vreme mog najžešćeg alkoholizma doživeo sam i nekoliko epi-napada, pa sam tek tada prestao da pijem. Potrajalo je to tri godine, a onda sam se, zbog nedostatka podrške i životnih problema, ponovo okrenuo čašici… Početkom prošle godine uspešno sam okončao lečenje i cilj mi je da, kao predsednik Kluba lečenih alkoholičara, pomognem svima koji imaju istovetne probleme – kaže Dragan Čarapić, medijski radnik.\nKlinika za zaštitu mentalnog zdravlja – u saradnji sa pomenutim Klubom i Udruženjem lečenih narkomana „Putokaz“ – međutim, namerava da okuplja sve bivše zavisnike, uključujući i nekadašnje kockare ili „robove“ interneta, koji bi na jednom mestu i bez komplikovane procedure, dobijali dodatnu stručnu pomoć.\n„Nije u pitanju samo prostor koji tražimo od grada, već treba rešiti i pitanje finansiranja režijskih troškova, te aktivnosti koje će Klub realizovati sa grupama korisnika – ističe psihijatar Vladimir Radivojević.\n„Odmah smo prihvatili predlog da pomognemo ljudima koji zaista imaju dobru ideju, jer je to naša obaveza, pa ćemo za finansiranje animirati prijatelje naše ustanove, a na raspolaganje ćemo staviti i ovdašnje zdravstveno osoblje – ističe Zoran Radovanović, direktor Kliničkog centra.\nStanoje Ristić reizabran za predsednika Skupštine RPK Niš\nOprez kod kupovine povrća\nOd 155 rezultata koji su u poslednja 24 sata stigla za teritoriju Jablaničkog okruga, od toga za grad Leskovac 138, 46 osoba je sa pozitivnim nalazom…


Poreska prevara koštala građane 17 miliona dolara: Kriminalne grupe 'visoko aktivne' tokom pandemije\nIzvor: SrbijaDanas.com, 28.Maj.2020, 00:39\nDve osobe su uhapšene u februaru u Ontariju, optužene da su saučesnici u globalnoj prevari\nOd početka marta Kanadskom centru za borbu protiv prevare, odeljenju u okviru kanadske policije (RCMP), prijavljeno je više od 1.000 krivičnih dela povezanih sa korona virusom.\nKanađani su izgubili oko 1,8 miliona dolara putem prevare vezane za COVID-19 od početka marta. Ali to su samo gubici za koje je RCMP saznao putem izveštaja centru. Moglo bi biti više žrtava koje >> Pročitaj celu vest na sajtu SrbijaDanas.com << se nisu javile, kažu policajci.\nU okviru toga 269 ljudi je prijavilo da su izgubili ili novac ili lične podatke.\nPol Larok, vršilac dužnosti rukovodioca Centra za borbu protiv prevare je rekao da je jedna od najčešćih šema koju RCMP vidi, e-poštom ili tekstualnom porukom koja zahteva od primaoca da klikne na vezu za prikupljanje novca za nove kanadske beneficije za pomoć u hitnim slučajevima (CERB).\n"Poreska prevara" koštala je Kanađane više od 17 miliona dolara. .\nPrevaranti već nude lažne vakcine protiv COVID-19 i da će jednom kad se razviju originalne vakcine, prevaranti mnogo uložiti u pravljenje falsifikovane verzije.\nAntonio Nikaso, autor više od 30 knjiga o organizovanom kriminalu je rekao da organizovani kriminal ima "veoma snažno i veoma moćno" prisustvo u Kanadi i da svaka veća međunarodna grupa ovde ima podružnicu.\n- Kanađani gube ogroman iznos za prevaru - rečeno je u Centru za borbu protiv prevare.\n- To pokazuje da su prevaranti agresivni, uporni i stalno će se vraćati


Lalatović: Ostao bih u Vojvodini samo ako svi to žele, suludo da se pokreće postupak protiv mene\nIzvor: Radio 021, 01.Mar.2021, 15:41\n"Mislim da je suludo da se pokreće bilo kakav postupak protiv mene dva meseca pred istek ugovora. Zarad Vojvodine sam mnogo kazni platio, platiću i ovu ako sam pogrešio", poručuje šef stručnog štaba Vojvodine Nenad Lalatović povodom izjave predsednika kluba da će se pokrenuti disciplinski postupak protiv trofejnog trenera.\nMediji su za vikend preneli izjavu predsednika Vojvodine Dragoljuba Samardžića da će klub pokrenuti disciplinski postupak protiv Lalatovića, a kao >> Pročitaj celu vest na sajtu Radio 021 << razlog je navedeno komentarisanje sudijskih odluka.\nVeć duže vreme vlada nesporazum između Lalatovića i aktuelne uprave kluba, a jaz su dodatno produbile njegove izjave u momentima kada igrači i radnici nisu dobijali plate.\nPrema nezvaničnim saznanjima, uprava bi nastavila saradnju sa Lalatovićem i ponudila bi mu novi ugovor pod uslovom da se bavi isključivo trenerskim poslom.\nLalatović kaže da ne zna šta je uradio da bi ga kaznali, dodajući da je tu informaciju dobio od novinara nakon meča sa Napretkom i da je bio u šoku kada je čuo za to.\n"Meni ističe ugovor za dva meseca i ako se plaše da se ugovor sa mnom ne produži – ne mora da se produži. Ja bih ostao u Vojvodini samo ako svi to i žele. Nije u redu da se stvara ovakav pritisak meni i mojim igračima pred ovako bitnu utakmicu. Ja javno mogu da kažem da nisam ništa uradio. Jedina moja greška je to što sam izašao javno i tražio pare za zaposlene u klubu. Tada kad sam ja tražio pare, plate nisu bile na vreme, sad su isplaćene. Znam da to nije na meni da radim, ali ja ni na jedan način nisam oštetio svoj klub i svoju Vojvodinu. Ja Vojvodinu jako volim, ovde sam pronašao sebe. Mislim da je suludo da se pokreće bilo kakav postupak protiv mene dva meseca pred istek ugovora. Zarad Vojvodine sam mnogo kazni platio, platiću i ovu ako sam pogrešio. Izvinjavam se ako sam upravu kluba na bilo koji način uznemirio i prhvatam da platim kaznu za te ljude za koje sam se borio", kaže Lalatović.\nJoš uvek nije izvesno da li će Lalatoviću biti produžen ugovor i da li će on biti trener koji će Vojvodinu voditi u kvalifikacije za Ligu Evrope, ukoliko se izbori za to poziciju.


Kiropraktika – najbolji prijatelj vaše kičme – bumradio018.rs\nKiropraktika – najbolji prijatelj vaše kičme\n09/02/2019 • Niš\t• No Comments\nKiropraktika je tehnika koja se bavi dijagnostikom, lečenjem i prevencijom neuromuskuloskeletnog sistema. Kiropraktika podrazumeva ručno nameštanje i manipulaciju kičme, pršljenova, zglobova i mekih tkiva.\nU savremenom svetu kiropraktika je treće najzastupljenije zdravstveno zanimanje. U prošlosti, postojale su određene kontraveze u vezi sa kiropraktikom, ali danas, kiropraktika predstavlja zdravstvenu granu koja je u ekspanziji.\nAbmulanta za rehabilitaciju FIZIOLIFE na čelu sa višim fizioterapeutom Aleksandrom Jovanovićem spec. spinalne manipulacije i moderne medicinske akupunture se bavi najnovijim metodama lečenja bola u koštano – zglobnom sistemu. Pimenom manipulativnih metoda svetski priznatih akademskih medicinskih tehnika i savremenih aparaturnih metoda brzo i efikasno rešavamo probleme bola u kičmenom stubu (diskus hernije, lumboishialgije (isijasa) cervikobrahijalgije) i bolove u zglobovima (ramena, lakta, kuka, kolena, skočnog zgloba, šake).\nKod kiropraktičara se najčešće dolazi zbog tegoba kao što su: bolovi u kičmi, bolovi u leđima, bolovi u vratu, bol u ramenima, bol između lopatica, a najčešći razlog posete kiropraktičaru je bol u krstima, odnosno donjem delu leđa. Klinička istraživanja pokazuju da preko 80% pacijenata oseća olakšanje i prestanak bolova nakon posete kiropraktičaru.\nZbog kontraverzi koje su početkom prošlog veka pratile kiropraktiku, ponekad se postavlja pitanje da li je kiropraktika bezbedna.\nNaravno, kiropraktika je apsolutno bezbedna, pod uslovom da je sprovodi stručan i medicinski školovan kiropraktičar. Kada se sprovodi stručno i adekvatno, kiropraktika gotovo i da nema neželjenih efekata, a u više od jednog veka postojanja kiropraktike nisu zabaleženi slučajevi povreda prilikom kiropraktičkih tretmana.\nUkoliko ste prepoznali nešto od ovih simptoma, ambulanta FIZIOLIFE i BUM 018 vam poklanjaju 5 poklon vaučera za ovaj tretman.\npodelite ovaj post sa vaše fb strane\n2. tagujete tri prijatelja u komentaru na fb strani\n3. lajkujete našu fb stranu\nHajduk Veljkova 25, Niš


Šestoro mrtvih u samoubilačkom napadu, ranjen i gradonačelnik Mogadiša\nIzvor: B92, 24.Jul.2019, 21:54 (ažurirano 02.Apr.2020.)\nMogadiš -- Najmanje šest ljudi je ubijeno a šestoro je ranjeno, medju kojima i gradonačelnik Mogadiša, u samoubilačkom napadu na gradsku kuću u tom gradu.\nNapad je izvršio bombaš samoubica danas popodne u gradskoj kući u glavnom gradu Somalije Mogadišu kada je ušao unutra i aktivirao pojas sa eksplozivom, saopštila je somalijska vlada.\n"Šest osoba, među kojima dvoje pomoćnika gradonačelnika i tri direktora službi ubijeni su u terorističkom napadu danas >> Pročitaj celu vest na sajtu B92 << popodne. Još šest osoba je ranjeno, među kojima i gradonačelnik Mogadiša i drugi pomoćnici o kojima sada brine medicinski tim", rekao je ministar informisanja Mohamed Abdi Hajir Mareje.\nGradonačelnik Mogadiša Abdirahman Omar Osman i njegov zamenik hitno su prebačeni u bolnicu sa ozbiljnim povredama, a dva komesara okruga su među poginulim, rekao je ranije kapetan policije Mohamed Husein.\nNapad se dogodio neposredno posle posete izaslanika UN za Somaliju Džejmsa Svana koji je napustio zgradu manje od sat pre eksplozije. Nije jasno kako je bombaš samoubica uspeo da uđe u kancelariju gradonačelnika za vreme bezbednosnog sastanka.\nEkstremistička grupa Al Šabab preuzela je odgovornost za napad, prenosi agencija AP.\n"Taj teroristički čin nas neće odvratiti od služenja javnosti", rekao je zamenik gradonačelnika Mohamed Abdulah Tulah za vladin radio u Mogadišu, prenosi agencija Frans pres.\nGrupa Al Šabab povezana sa Al Kaidom često napada državne zgrade, kao što je predsednička palata i druge istaknute ciljeve u Mogadišu.\nTa grupa je izbačena iz Mogadiša pre više godina, ali i dalje kontroliše oblasti u južnom i centralnom delu zemlje i često je na meti američkih vazdušnih napada.\nVOA: Desetine ubijenih i ranjenih u napadima u Kabulu\nŠestoro mrtvih u samoubilačkom napadu u Somaliji\nU napadu bombaša samoubice u sedištu gradske administracije Mogadiša poginulo je šest osoba među kojima su lokalni zvaničnici, izjavio je danas somalijski ministar informisanja Muhamed Abdi Hajir.


"Žalim što opozicija nije poslušala Kerija" - Gorapress.net\n"Žalim što opozicija nije poslušala Kerija"\nAmbasador SAD na Kosovo Greg Delavi je razočaran što opozicija nije poslušala poruku državnog sekretara SAD da u Skupštini nema mesta za suzavac.\nOn je ocenio da je korišćenje suzavca u sali Skupštine Kosova uznemirujuće kao i prisustvo u parlamentu dva poslanika Samoopredeljenja Fatona Topalija i Fisnika Ismailjija kojima je određena mera kućnog pritvora.\nDelavi je izrazio žaljenje što opozicija nije poslušala poruku američkog državnog sekretara Džona Kerija i podsetio na Kerijeve reči da je "rasprava uvek dobra u demokratiji, u Skupštini, posebno, uz uzajamno poštovanje", i da tu "nema mesta za suzavac".\nAmbasador je takođe izrazio uznemirenost zbog "povećanja nacionalističke retorike" na Balkanu i dodao da je vreme da se ta retorika zaustavi.\nSednica Skupštine Kosova danas je prekinuta pošto su poslanici opozicije Glauk Konjufca i Palj Ljekaj aktivirali suzavac u sali Skupštine Kosova.


Zdravko Čolić rođen je 30. maja 1951. godine u Sarajevu. Kao dečak i tinejdžer bavio se sportom, bio golman „Železničara“ i trkač na 100 metara. Prekretnicu u njegovom životu označilo je učešće na jednom nacionalnom amaterskom festivalu muzike, gde je osvojio drugo mesto.\nPre solo karijere, bio je član grupa „Mladi i lijepi“, „Ambasadori“, „Novi ambasadori“ i „Korni grupa“. Solo karijeru počeo je 1972. godine, nastupom na Šlageru sezone, gde je pesmom „Sinoć nisi bila tu“ osvojio nagradu za interpretaciju. Već 1973. godine učestvuje na pesmi Evrovizije, gde predstavlja našu zemlju, ali osvaja tek pretposlednje mesto. Pesma „Gori vatra“, sa kojom je nastupio, ipak je postala veliki hit na domaćim prostorima.\nNarednih nekoliko godina uglavnom nastupa na festivalima, a objavljuje i prve albume. Histerija lepšeg pola za ovim izvođačem nekoliko puta je izazivala prave incidente; pokušaji kordona policije da spreče upade Čolićevih obožavateljki često su bili neuspešni.\nVeć početkom osamdesetih godina Zdravko Čolić postao je najveća estradna zvezda u bivšoj Jugoslaviji, a to je ostao i do danas. Sarađivao je sa poznatim imenima domaće muzičke scene: Kornelijem Kovačem, Goranom Bregovićem, Đorđem Balaševićem, Borom Đorđevićem i drugima.\nSa Goranom Bregovićem je osnovao jednu od prvih privatnih izdavačkih kuća u Jugoslaviji – „Kamrad“. Početkom 1987. godine, uhapšen je zbog kupovine deviza na crno, što je izazvalo pravi incident.\nKada je počeo rat na ovim prostorima, preselio se u Beograd, gde živi i danas. Povremeno održava koncerte koji su uvek unapred rasprodati. Imao je nekoliko velikih nastupa na beogradskoj Marakani pred punim stadionom: prvi od tih nastupa bio je 1978. godine, a poslednji 2002. godine.


GAZDA IPAK SAM HTEO DA PROVERI BOLOVANJA\nČinjenica je da radnici u Srbiji, pogotovo oni koji rade u privatnom sektoru, sve manje odlaze na bolovanje iz straha da će ostati bez radnog mesta, a i zbog toga što za vreme bolesti primaju naknadu zarade koja iznosi 65 odsto redovne plate. Naknadu za prvi mesec plaća poslodavac, a nakon toga matična filijala Republičkog fonda za zdravstveno osiguranje iz obaveznog zdravstvenog osiguranja. Drugim rečima, bolovanja duža od mesec dana plaća država, kraća gazda, a radnik svaku bolest oseti po džepu. Gazde manje zanimaju bolovanja duža od 30 dana jer se ona isplaćuju na teret države, ali su zato mnogo osetljiviji kada se radi o onim koja traju do meseca i koja radnicima, doduše umanjene za 35 odsto zarade, treba da plate oni. To muči i vlasnika italijanske fabrike obuće „Euroin” u Kuli, koji je zaključio da je broj izostanaka radnika s posla prevelik i da to valja preispitati. Zbog toga je menadžment te privatne fabrike od radnika pismeno zatražio da svi koji su bili na bolovanju dostave fotokopiju medicinske dokumentacije na osnovu koje su ostvarili pravo na poštedu. Da su zaposleni bez pogovora prihvatili da stave na uvid kopije raspoložive medicinske dokumentacije zdravstvene ustanove – mada mnogi iz straha i jesu – o tom problemu obućara javnost ne bi ni znala. Međutim, pojedine radnice zatražile su pravnu pomoć u zdravstvenim ustanovama da bi saznale da li moraju gazdi da dostave fotokopiju medicinske dokumentacije na osnovu koje su bile na bolovanju i tu saznale da je postupak za proveru bolovanja sasvim drugačiji i da ga gazda mora sprovesti na drugi način ukoliko sumnja da su bili bolesni. Kako za „Dnevnik” objašnjava doktor Željko Ševin, v. d. direktora Doma zdravlja u Kuli, poslodavac nema pravo da od bilo kog radnika traži fotokopiju medicinske dokumentacije, ali ima pravo da od filijale RFZO-a zatraži veštačenje u postupku ostvarivanja prava iz obaveznog zdravstvenog osiguranja. – Po Zakonu o zdravstvenoj zaštiti i Zakonu o zdravstvenom osiguranju, ukoliko poslodavac sumnja u verodostojnost bolovanja, obraća se lekarskoj komisiji nadležne filijale RFZO-a – ističe dr Ševin, dodajući da ne spori da je bilo i da ima zloupotreba bolovanja, ali da to preispituju nadležni organi, a ne poslodavci. – U konkretnom slučaju, poslodavac je trebalo da se obrati lekarskoj komisiji filijale RFZO-a u Somboru. Sam gazda te italijanske kompanije nije stupio u kontakt s Domom zdravlja, a čak i da jeste, ne bismo mu dali podatke o bolesti radnika zbog koje su koristili bolovanje. Nijedan poslodavac od nas te podatke neće dobiti, niti je dobio, zato što su oni tajni u skladu sa Zakonom o zaštiti podataka o ličnosti i ne mogu biti dostupni gazdama. Republički fond za zdravstveno osiguranje, odnosno njegova matična filijala, mogu po službenoj dužnosti ili na zahtev poslodavca tražiti veštačenje u vezi s ostvarivanjem svih prava osiguranih lica iz zdravstvenog osiguranja, uključujući i veštačenje o njegovom zdravstvenom stanju. Drugim rečima, gazde preko RFZO-a mogu tražiti proveru bolovanja svojih zaposlenih, ali onda je procedura sasvim drugačija jer veštačenje obavlja prvostepena lekarska komisija – ako je ocenu dao izabrani lekar ili drugostepena lekarska komisija – ako je ocenu dala prvostepena lekarska komisija. Veštačenje se može zahtevati u roku od jedne godine od dana ostvarivanja bolovanja. Vlasnik i direktor „Euroina” Antonio Kađano ne spori da je od radnika koji su često bili odsutni zbog bolovanja tražena pismena medicinska dokumentacija zdravstvene ustanove koje je odredila bolovanje i sprovodila terapiju, uz obrazloženje da je to učinjeno radi odgovarajuće analize zdravstvenog stanja „u okviru kontrole ostvarivanja prava usled privremene sprečnosti za rad”. – Analiza obuhvata ocenu, mišljenje i predlog na osnovu raspoložive dokumentacije, a po potrebi, i na osnovu neposrednog pregleda i drugih dijagnostičkih postupaka, a sve o trošku poslodavca – objasnio je Kađano.\nO lepku i farbi anonimno\nKao što su zaposleni u fabrici obuće „Euroin” u Kuli želeli samo anonimno da postanu članovi Saveza samostalnih sindikata Srbije, tako se ponašaju i kada pričaju o uslovima u kojima rade i o visini zarade. Drugim rečima, plaše se da im se objavi ime i prezime, ali žele da se zna da rade u teškim uslovima jer se navodno guše od lepka i farbe, da je norma nerealno visoka i zahteva radno vreme duže od uobičajenog, da se često radi vikendom, kao i da stotinak zaoslenih, što na određeno vreme što na nedoređeno, prima minimalnu zaradu.


RTS :: Del Ponte: Komisija ima dovoljno dokaza protiv Asada\nSvet Del Ponte: Komisija ima dovoljno dokaza protiv Asada\nDel Ponte: Komisija ima dovoljno dokaza protiv Asada\nnedelja, 13. avg 2017, 17:11 -> 17:23\nIstražna komisija UN o Siriji prikupila je dovoljno dokaza da se sirijski predsednik Bašar el Asad osudi za ratne zločine, izjavila je članica Komisije Karla del Ponte.\n"Uverena sam da ima dovoljno dokaza. Zato je situacija toliko frustrirajuća. Pripremni posao je odrađen. Uprkos tome, nema tužioca i suda", rekla je Del Ponte u intervjuu za švajcarski Zontags Cajtung.\nDel Ponte je prethodne nedelje najavila da će se povući sa te dužnosti jer, kako je rekla, Savet bezbednosti UN nije spreman da osnuje poseban sud za ratne zločine počinjene u Siriji.\nOna, međutim, nije navela kada će da se povuče sa dužnosti, prenosi Hina.\n"Šest godina Komisija je sprovodila istrage. Sada bi tužilac trebalo da nastavi naš posao i privede ratne zločince pred poseban sud. Ali Rusija to blokira vetom u Savetu bezbednosti UN", rekla je Del Ponte.\nUpitana da kaže koje je strane u sukobu Komisija najviše istraživala, Karla del Ponte je kazala: "Sve".\n"Svi su počinili ratne zločine. Prema tome, istraživala sam ih sve", rekla je Del Ponte.\nDel Ponte je prošle nedelje, nezadovoljna rezultatima rada istražne komisije UN o Siriji, najavila ostavku, rekavši da su u Siriji počinjeni gori zločini nego na tlu bivše Jugoslavije ili Ruande.\n(ponedeljak, 14. avg 2017, 08:31)\n(ponedeljak, 14. avg 2017, 08:25)\n(ponedeljak, 14. avg 2017, 07:45)\n(ponedeljak, 14. avg 2017, 07:37)\n(ponedeljak, 14. avg 2017, 06:35)\n(ponedeljak, 14. avg 2017, 04:23)\n(ponedeljak, 14. avg 2017, 02:08)\n(ponedeljak, 14. avg 2017, 00:27)\n(nedelja, 13. avg 2017, 23:37)\n(nedelja, 13. avg 2017, 22:17)\n1 Dodatna pomoć EU Švedskoj u borbi protiv požara\n2 Euraktiv: Uzdrmane veze Grčke i Rusije, Turska vuče konce\n3 Italija će odmah deportovati 57 Tunišana\n4 Tramp: Vaš omiljeni predsednik nije učinio ništa loše\n5 Pablo Kasado nasledio Rahoja na čelu Narodne partije


U teškim vremenima knjiga je utočište – Podrinske\nBiblioteka šabačka beleži povećan broj novih korisnika\nNove okolnosti uslovljene kovidom-19 imale su i neke pozitivne efekte- sugrađani su višak slobodnog vremena upotrebili tragajući za dobrim štivom, te je Biblioteka šabačka zabeležila povećan broj novoučlanjenih korisnika. Kako ističe direktorka te ustanove kulture Jelena Podgorac Jovanović, programi i druženje sa čitaocima stavljeni su na čekanje ili su promenili formu, ali je zato knjiga mnogima bila spas i utočište tokom perioda izolacije.\n-O povećanom interesovanju sugrađana za knjigu svedoči broj novoučlanjenih korisnika. Naša primarna delatnost, rad sa korisnicima i knjigom, odnosno briga o fondu i čitaocima, zaista je ove godine, najprestupnije od svih po mnogim stvarima, na najvišem mogućem nivou. Šapčani su prepoznali značaj knjige i u ovim teškim vremenima i to nas sve raduje- naglašava Podgorac Jovanović.\nBroj programa je redukovan i sveden na one koji mogu da se realizuju posredstvom interneta. Tako je izložba „Pismo“ prethodne srede otvorena uz uživo prenos putem Fejsbuka, a svi korisnici koji dođu u Biblioteku imaju priliku da je pogledaju naknadno, do 16. decembra, uz poštovanje epidemioloških mera. Dan Mihaila Đurića, 25. novembar, takođe je obeležen, ali na isti način.\n-Manifestacija se obeležava petu godinu zaredom u ime velikog čoveka, našeg sugrađanina, akademika. Ove godine je trebalo da nam dođu izuzetni gosti u biblioteku i u Šabačku gimnaziju- profesori doktori Milo Lompar, Časlav Koprivica, Jovica Trkulja. Međutim, zbog cele situacije i nemogućnosti okupljanja, odlučili smo da njihova predavanja koja će biti snimljena postavimo na našu Jutjub stranicu i da na taj način obeležimo Dan Mihaila Đurića u izmenjenim okolnostima. Svakako će se njihovi radovi naći u zborniku koji je u planu sledeće godine, povodom pet godina marljivog rada na ovu temu- objašnjava direktorka Biblioteke šabačke.\nRadno vreme te ustanove sa korisnicima je uobičajeno, od sedam do 20, subotom od sedam do 14 sati. Knjige se propisno dezinfikuju i odlažu da odstoje prema svim propisanim merama predviđenim za papirni materijal. U prostorijama pozajmnih odeljenja u jednom trenutku ne sme biti više od pet ljudi, uključujući i zaposlene.\n-Našim sugrađanima, čitaocima, ne smeta da sačekaju svoj red ispred biblioteke. Otvorili smo i čitaonicu periodike, tako da nikada nemamo više od dozvoljenog broja korisnika. Naravno, vodimo računa da, ukoliko je veće interesovanje, ograničimo vreme boravka, kako bismo svima izašli u susret. Trenutno sa tim nemamo problema, ali je u jednom trenutku, tokom letnjeg perioda, kada se obično iz univerzitetskih gradova vrati veći broj studenata, bilo neophodno zakazivanje, kao i pozivi da poruče knjige. Međutim, sad smo se već uhodali i u ovim mesecima koji nisu tako zahtevni, uhvatili smo tempo sa sugrađanima i istovremeno poštujemo sve mere, kako ne bismo nikog doveli u zdravstveni rizik- navodi Podgorac Jovanović.\nOhrabruje to što je knjiga, bez obzira na društvene mreže i druge vidove zabave i stizanja do informacije, u Šapcu i dalje ostala veoma važna i sugrađani joj se uvek vraćaju.\n-Posle vanrednog stanja i perioda kada nismo radili sa čitaocima jedino što su nam rekli je da im je mnogo važno da biblioteka radi i da imaju knjige. Mnogo lekara i medicinskih sestara su dolazili i otkrili nam da te knjige i na dežurstvo nose i da im je to jedina razbibriga i uteha u tim satima- zaključuje direktorka Biblioteke šabačke.\nBiblioteka šabačka kao jedna od najznačajnijih kulturnih ustanova u gradu svoju društvenu odgovornost potvrđuje priključivanjem raznovrsnim akcijama kako bi skrenula pažnju na mnogobrojne životne probleme. Tako je u utorak, 17. novembra, obeležila Svetski dan prevremeno rođenih beba obasjana ljubičastom svetlošću, dok je magnolija u dvorištu dobila purpurnu boju kao u rano proleće. Počast „malim divovima“ odala je i odabranom literaturom na ovu temu u posebno osmišljenom kutku i potudila se da što bolje upozna sugrađane sa svim teškoćama koje proživljavaju te porodice.


Vučić: Još jedan beočug u lancu prijateljstva Srbije i Kine\nTanjug 19. septembra 2018. 11:45\nTJENĐIN – Predsednik Srbije Aleksandar Vučić srećan je postignutim u Kini u razgovorima sa kineskim predsednikom Si Đinpingom i premijerom Li Kećjangom, kao i svim drugim kineskim privrednicima i zvaničnicima, i naglašava da je siguran da je urađeno nešto dobro za Srbiju što će se videti u budućnosti.\n„A onima koji se smeju za svinjske glave i papke, smejali su se i za goveda… Sada imamo povećanu proizvodnju zahvaljujući ugvorima sa turskim privrednicima“ rekao je Vučić i dodao da će posle 30 godina u Srbiji biti povećana proizvodnja svinjskog mesa.\nLako je iz kafića kritikovati, ukazao je Vucičh i naveo da građani vide razliku „izemđu nas i njih“ koji bi samo da dobacuju, a nikada ništa nisu napravili.\n„Kada je Srbija imala suficit u budžetu tri godine za redom. Kada je bilo da Srbija ima drugu stopu rasta u Evropi – nije to bilo “ podvukao je predsednik Srbije.\n„Veoma sam srećan jer smo dodali još jedna beočug u lancu našeg prijateljstva“ naglasio je.\nPonovio je da je dobio poziv od predsednika Si Đinpinga za naredni Samit „Jedan pojas, jedan put“, aprila dogodine, na koji je kineski predsednik lično pozvao do sada samo još ruskog predsednika Vladimira Putina i istakao koliko je to značajno.\n„Onda ste svesni da ste uspeli i ponosni ste na svoju zemlju“ zaključio je predsednik Srbije.


Volkswagen Passat – facelifting za evropsko tržište — NIPEX\nVolkswagen Passat je na evropskom tržištu prisutan još od 2014. godine, od kada je pretrpio minimalne izmjene, a njegova sljedeća modelska generacija očekuje se tek 2023. godine.Kako bi osvježili ovaj popularni model, u Volkswagenu sprovode testnu fazu obnovljenog modela, koji će donijeti neke dizajnerske i stilske izmjene, kao i revidiranu ponudu pogonskih agregata, a to se odnosi i na karavansku izvedbu karoserije.\nI dok su izmjene na karoseriji skrivene kamuflažom na prednjem i stražnjem dijelu vozila, interesantnije je da će ponuda pogonskih agregata, u potpunosti biti usklađena sa WLTP procedurom. Prije svega očekuje se da će dosadašnji motor 1.4 TSI biti zamijenjen novim motorom 1.5 TSI. U ponudi će sasvim sigurno ostati motori 2.0 TDI i 2.0 TSI, kao i već provjereni 7-stepeni DSG mjenjač.\nMala nepoznanica se odnosi na plug-ih hibridnu izvedbu, koja bi trebala imati bateriju kapaciteta 13 kWh, koja bi trebala osigurati potpuno električni doseg od 70 kilometara.\nPostoje dobre šanse da obnovljeni Passat bude predstavljen na proljeće, na sajmu automobila u Ženevi.\nBudućost ovog modela je još zanimljivija, jer bi nova generacija trebala biti dostupna 2023. godine, a prema prvim najavama, prozvodnja bi se odvijala u tvornici Kvasiny, u Češkoj.


NOLE OTKRIO POSLE TRI SATA PAKLA U NJUJORKU: Marton i ja smo bili GOLI u kadi (VIDEO)\nIzvor: SrbijaDanas.com, 29.Avg.2018, 08:25\nNesnosne vrućine na US Openu\nNovak Đoković trijumfovao je protiv Martona Fučoviča sa 6:3, 3:6, 6:4, 6:0 u prvom kolu US Openu, iako je imao pregršt problema sa stomakom i nesnosnom vrućinom u Njujorku. Zbog vremenskih uslova organuzatori su odlučili da uvedu predah kako bi se teniseri osvežili i odmorili.\nNOVAK posle >> Pročitaj celu vest na sajtu SrbijaDanas.com << pobede: Jednostavno nekako nađeš način da preživiš!\nĐOKOVIĆ: Poraz na Olimpijskim igrama mi je slomio srce (FOTO)\nNaš as se posle tročasovne borbe dotakao upravo pauze između trećeg i četvrtgo seta koju su Mađar i on proveli na veoma neobičnom mestu:\n- Bili smo nagi u ledenoj kadi! To je bio sjajan osećaj, jer... Zamislite, borite sa protivnikom dva i po sata, a onda ste odjednom u svlačionici, obojica u ledenoj kupki, tu, jedan pored drugog, u istoj svlačionici, a tek treba da završite meč! Neverovatno - rekao je Nole uz veliki osmeh, očigledno zahvalan organizatorima na prilici da se posle treće deonice na brzinu rashladi.\nNovak Đoković će se u drugom kolu US Opena sastati sa Tenisom Sandgrenom koji je bio bolji od Viktora Troickog sa 3:0 u setovima.


On je pozvao sve koji misle da je početna cena od 104,5 miliona evra za PKB veoma niska da uzmu i da plate tu nisku cenu za to preduzeće.\n- Imamo procenjenu vrednost koja je 208 miliona evra i sa druge strane po zakonu o privatizaciji početnu cenu koja je 50 odsto procenjene. Kada dođe do nadmetanja i kada se postupak okonča, imaćemo realnu vrednost PKB-a - rekao je Stevanović za Prvu i podsetio da rok za podnošenje ponuda ističe 20. septembra.\nKada je reč o RTB-u Bor, sedam kompanija je otkupilo tendersku dokumentaciju, a sudeći po globalnim ekonomskim kretanjima i iskustvima sa Železarom Smederevo, Kinezi bi mogli da budu najozbiljniji ponuđači, naveo je Stevanović.\nDodaje da će to zavisiti od ponuda koje će biti otvorene 20. avgusta.\nZainteresovane su kompanije sa svih strana sveta, od Kanade, Bugarske, Makedonije, Rusije, Kine, Srbije...\nZa MSK nije bilo zainteresovanih na drugom tenderu koji je okončan 10. avgusta, iako to preduzeće sada pozitivno posluje, rekao je Stevanović, navodeći da će Azotara morati da ode u stečaj zbog obaveza većih od 200 miliona evra i da će iz stečaja uslediti privatizacija.\nNa deonicama Koridora 11 od Obrenovca do Uba i od Lajkovca do Ljiga završeno je oko 80 odsto svih radova i asfaltirano više od 60 odsto budućeg autoputa, a rok za završetak je 25. decembar.


Dvoje dece ubijeno u izraelskom napadu\nIzraelski vojnici na Zapadnoj Obali, 4. mart 2016.\nJedan desetogodišnji dečak i njegova šestogodišnja sestra poginuli su danas posle izraelskog bombardovanja Gaze koju kontroliše Hamas.\nIzraelska vojska saopštila je da je u znak odmazde pokrenula napade na kampove za obuku ekstremista Hamasa nakon što su četiri rakete pale na otvorenu oblast na jugu Izraela, kasno sinoć. Zvaničnici su naveli da tom prilikom niko nije povređen.\nDeca su umrla nakon što su delovi projektila udarili u njihovu kuću u blizini jednog od kampa za obuku. Jasin Abu Kousa, umro je na licu mesta, a njegova sestra Isra, kasnije u bolnici, saopštio je portparol ministarstva zdravlja u Gazi, Ašraf al Kidra.\nTo su prve žrtve vazdušnih napada od oktobra.\nPortparol izraelske vojske Peter Lerner izjavio je da ekstremisti koriste raketne napade kao pretnju bezbednosti građana južnog Izraela i da će vojska nastaviti da deluje kako bi zaštitila od onih koji prete nevinim životima i suverenitetu Izraela.\nRaketni napadi u Gazi pojačani su znatno 2014. kada je u izraelskim vazdušnim napadima ubijeno više od 2 hiljade Palestinaca, većinom civila. Palestinske snage usmrtile su 67 izraelskih vojnika i 6 civila.


Zvezda razočarala u Valensiji, Kalinić odigrao meč sezone - Povezane vesti - Naslovi.net\nKošarkaši Crvene zvezde izgubili su na gostovanju od Valensije 91:71, u meču 20. kola Evrolige. Reklo bi se apsolutno zasluženo, jer su od početka do kraja domaći bili u prednosti. Slaba igra u odbrani, dekoncentrisana u napadu i ekipa sa Malog… »\nKošarkaši Crvene zvezde gostuju Valensiji ovog petka u 21 čas u 20. kolu Evrolige i žele da nastave niz pobeda nad španskim predstavnikom. Autor: Miodrag Dimitrijević Crveno-beli neće biti kompletni za duel sa Valensijom jer u timu nema Marka… »\nKošarkaše Crvene zvezde u petak očekuje meč 20.kola Evrolige sa ekipom Valensije, koji je na programu od 21.00. Crveno-beli za razliku od Madrida gde već nedelju dana vlada "polarno" vreme, i gde nisu bili u mogućnosti da slete na utakmicu 19.kola… »\nVALENSIJA: Košarkaši Crvene zvezde večeras od 21 sat igraju protiv Valensije u 20. kolu Evrolige. Crveno-beli su Španiju otputovali bez Marka Simonovića, Džordan Lojda, Lendrija Noka i Boriše Simanića, a trener Dejan Radonjić smatra da će njegov… »\nKošarkaši Crvene zvezde večeras od 21 sat igraju protiv Valensije u 20. kolu Evrolige. Crveno-beli su Španiju otputovali bez Marka Simonovića, Džordana Lojda, Lendrija Noka i Boriše Simanića, a trener Dejan Radonjić smatra da će njegov tim imati… »\nZnaju se u dušu! Sudar veoma dobrih poznanika - može li i treći uzastopni meč Valensije i Zvezde da se završi identičnim…\nKošarkaši trebalo je da u Španiji, u okviru , igraju protiv madridskog i , ali će raspored tih duela biti drugačiji, pa će najpre nastupiti protiv tima od kog crveno-beli nikada nisu poraženi u elitnom nadmetanju. Meč s Realom pomeren je sa srede… »\nOstaje li Valensija “mušterija”? Zvezda napada 7-0\nKošarkaši Crvene zvezde u petak od 21 sat igraju protiv Valensije u 20. kolu Evrolige. Crveno-beli su Španiju otputovali bez Marka Simonovića, Džordana Lojda, Lendrija Noka i Boriše Simanića, a trener Dejan Radonjić smatra da će njegov tim imati… »\nOslabljena Zvezda u Fonteti za nastavak dominantnog niza, Valensija traži izlaz iz krize\nDejan Radonjić ne može da računa na trojicu, a Đaume Ponsarnau na dvojicu važnih igrača, od kojih je jedan kapiten Bojan Dubljević. Posle dosta peripetija i neizvesnosti let za Madrid nije mogao da bude ostvaren jer je aerodrom u Madridu zakovan… »\nZvezda na mestu uspeha bez Simonovića, Lojda i Noka\nCrveno-beli večeras (21) gostuju Valensiji, ekipi protiv koje ne znaju za poraz u prethodnih šest mečeva u evropskoj eliti. Da je sve bilo prema planu, analiza učinjenog protiv Reala, bila bi važan deo pripreme Crvene zvezde za večerašnji (21) meč… »\nCrvena zvezda večeras u Evroligi gostuje "omiljenom" španskom klubu Nisu mogli da slete na zaleđeni aerodrom u Madridu, zbog čega je meč između Reala i Crvene zvezde sa srede pomeren za ponedeljak. U međuvremenu, crveno-beli su u intermecu… »\nOdloženo zvezda: - borac Crveno-beli zbog meča sa Realom pomerili i duel sa Čačanima\nBlic sport 14.01.2021\nUtakmica 15. kola između i čačanskog koja je trebalo da se odigra u ponedeljak 18. januara 2021. godine Novi termin te utakmice biće određen i objavljen naknadno, nakon dogovora dva kluba. Meč u Madridu koji je prvobitno trebalo da se odigra u sredu… »\nGlas Zapadne Srbije pre 1 satjoš 23 povezane\nB92 pre 13 minutajoš 10 povezanih


EKOLOŠKI PROBLEMI: Energetska zajednica podnela prijavu protiv Crne Gore – Nacionalist\nby nacionalist May 8, 2021, 6:14 am 1.3k Views\n– Sekretarijat Energetske zajednice je dana 20 aprila 2021. godine uputio ovom Ministarstvu Uvodno pismo i time pokrenuo postupak za rešavanje sporova protiv Crne Gore, zbog navodnog nepoštovanja Ugovora o osnivanju Energetske zajednice.\nU navedenoj Informaciji se napominje da slanjem Uvodnog pisma, Sekretarijat EZ je pokrenuo preliminarni postupak, čija je svrha pružanje mogućnosti Crnoj Gori da se izjasni na navode o navodnom nepridržavanju pravila Energetske zajednice u roku od dva meseca. Kako bi se u tom postupku izdejstvovao najpovoljniji ishod, a koji ne bi smio značiti gašenje TE Pljevlja, Vlada je obavezala Elektroprivredu Crne Gore da preduzme sve pravne radnje i obezbedi sve uslove u cilju zaštite prava države Crne Gore u postupku pred Energetskom zajednicom. Ministarstvo kapitalnih investicija je zaduženo da prati i pruži aktivnu podršku Elektroprivredi u tom postupku, i da zajedno pripreme nacrt Odgovora – izjašnjenja na Uvodno pismo Sekretarijata Energetske zajednice u postupku koji se pred tim telom vodi.\n– Iz ovoga proizilaze osnovi sumnje da je poslovodstvo Elektroprivrede Crne Gore (EPCG) svesno, i uz puno znanje o svim negativnim posledicama po državu, zbog kršenja preuzetih obaveza kod EEZ, rad TE projektovalo na način da potroši sve radne sate do kraja 2020. godine – navodeno je u prijavi.


Premijer Republike Severne Makedonije Zoran Zaev predsedavao je Nacionalnim investicionim komitetom te je, zajedno sa ambasadorom EU Davidom Geerom, u uvodnom izilaganju naglasio važnost sprovođenja planova utvrđenih Ekonomskim i investicionim planom odobrenim od Evropske komisije za Zapadni Balkan, kao i jedine liste infrastrukturnih projekata.\nNa sastanku je razmotrena objedinjena lista projekata kako bi se utvrdilo koji su od njih u skladu sa Ekonomskim i investicionim planom EU, koji će mobilizovati finansiranje do 9 devet milijardi evra za Zapadni Balkan u okviru novog pretpristupnog instrumenta pod nazivom IPA III.\nNa sastanku je premijer Zaev naglasio da je Ekonomski i investicioni plan od velike važnosti, dodajući da je zemlja stekla veliko iskustvo u korišćenju sredstava kroz Investicioni okvir za Zapadni Balkan.\n„Sredstva će biti uložena u transport, energiju, zelenu i digitalnu tranziciju, kao i razvoj ljudskih resursa kako bi se osigurao održiv rast i radna mesta, podstičući ekonomski rast i oporavak u regionu. Do sada je u Republici Severnoj Makedoniji realizovano više od 23 projekta u vrednosti oko 2,1 milijarde evra bespovratnih sredstava i zajmova. Verujem da će Ekonomski i investicioni plan za Zapadni Balkan imati snažan i pozitivan uticaj na ekonomski oporavak regiona, podržati zelenu i digitalnu tranziciju i podstaći regionalnu integraciju u Evropsku uniju. Nacionalne institucije prisutne na sastanku radiće sa velikom koncentracijom u skladu sa svojim odgovornostima, kako bi iskoristile raspoloživa sredstva. Posvećeni smo dobrom upravljanju koje je osnova održivog ekonomskog rasta.\nZamenik premijera za evropske integracije Nikola Dimitrov izneo je buduće planove vlade za sprovođenje projekata u pet prioritetnih oblasti: transport, životna sredina, energija, socijalna i digitalna transformacija, tokom prelaska sa IPA II na IPA III, prilikom ispitivanja agende kapitalnih investicija u skladu sa inovacijama u IPA III i Finansijskom investicionom planu.\n„Odlučili smo se za verodostojniju, dinamičniju i predvidljiviju agendu za investiranje sa ojačanom političkom upravom, kako bismo stvorili ekonomiju elastičnu na izazove poput pandemije; ekonomija koja će imati moć da se nosi sa iznenadnim šokovima, ali i održiva, socijalno pravedna i neutralna. Prevazići ćemo ove izazove intenzivnim naporima za sprovođenje strukturnih reformi, prevazilaženje strukturnih slabosti i jačanje konvergencije u ovim teškim vremenima“, rekao je Dimitrov, misleći na „klimatske promene“.\nMinistar finansija Fatmir Besimi primetio je da „imamo dobru priliku da primenimo značajan deo našeg plana javnih investicija kroz Ekonomski i investicioni plan za Zapadni Balkan, koji za cilj ima podsticanje dugoročnog oporavka“.\n„Da bismo iskoristili blagodati ovog projekta koji podržava IPA III i obezbedili održivi ekonomski rast – moramo sprovesti reforme ekonomskog i finansijskog dijaloga sa EU u okviru programa ekonomske reforme (ERP) preporučenih u godišnjem paketu za proširenje. Pored toga, ERP dijalog treba da pruži važne smernice za investicione odluke u okviru Ekonomskog i investicionog plana i pažljivo planiranje i određivanje prioriteta za resurse“, rekao je Besimi.\nMinistri saobraćaja i veza, ekonomije, životne sredine i prostornog planiranja, poljoprivrede, šumarstva i voda, informacionog društva i uprave, rada i socijalne politike, obrazovanja i nauke, zdravstva i pravde predstavili su prioritetne sektorske projekte. Sastanku su prisustvovali predstavnici vlade, ambasadori EU, visoki predstavnici međunarodnih finansijskih institucija, bilateralni partneri i donatorska zajednica u stalnoj misiji u Severnoj Makedoniji.\nNacionalni investicioni komitet je savetodavno telo u kojem su strateški projekti klasifikovani na transparentan način, uglavnom u oblasti infrastrukture, energije i saobraćajne povezanosti Zapadnog Balkana i EU, zaštite životne sredine, socijalne i digitalne infrastrukture, kao ključnog faktora rasta i otvaranja novih radnih mesta u toj oblasti. / ibna


Postignut dogovor advokata i Ministarstva pravde – RADIO TELEVIZIJA BOR\nPostignut dogovor advokata i Ministarstva pravde\nSRBIJA, BOR – Advokati u Srbiji počeli su protest obustavom rada 17. septembra prošle godine tražeći izmene propisa o javnom beležništvu, regulisanje paušalnog oporezivanja i smenu ministra pravde. Posle tromesečnog štrajka i mnogobrojnih sastanaka stručni timovi Ministarstva pravde i Advokatske komore Srbije dogovorili su izmene Zakona o javnom beležništvu i pratećeg seta zakona. Sporazum predviđa da stručni tim predloži organima komore da se prekine obustava rada, kao i da izmene propisa budu upućene po hitnom postupku u Skupštinu Srbije na usvajanje. Odluku o tome da li se nastavlja ili prekida obustava rada doneće Skupština Advokatske komore Srbije.\n„Zadovoljstvo mi je da saopštim da su stručni timovi zavšili sa radom postizanjem sporazuma o načinu rešavanja zahteva iz protesta advokata. Dogovorili smo se da po hitnom postupku do skupštinske procedure stignu izmene Zakona o javnom beležništvu, Zakona o prometu nepokretnosti, Zakona o vanparničnom postupku, Porodičnog zakona i Zakona o nasleđivanju, a na način kako je to definisano u Nacrtu izmena ovih propisa“ – rekla je Jasmina Milutinović, član stručnog tima Advokatske komore Srbije.\nŠtrajku advokata u Srbiji od samog početka pridružile su se i kolege iz Bora i Zaječara. U skladu sa aktivnostima i odlukama Advokatske komore Srbije i advokata širom zmlje, postupaće i Advokatska komora Zaječar, i advokati u oba okruga.\n„Danas imamo sastanak svih predstavnika u Novom Sadu, gde ćemo razmatrati potpisani sporazum i izmene zakona. Nakon toga, sutra će zasedati i Skupština Advokatske komore Srbije. Ishod ćemo ubrzo znati, ali pretpostavljam da će zaključak svih organa komore biti da najpre zakoni po hitnom postupku stignu do skupštinske procedure i da se usvoje. Tek će nakon toga Advokatska komora Srbije koja je i donela odluku o obustavi rada, doneti i odluku o prekidu obustave, ali detalje ćemo znati tek nakon sastanka“ – istakla je Biljana Dražević, predsednik Advokatske komore Zaječar.\nPomoćnik ministra pravde Čedomir Backović istakao je da ispred Ministarstva pravde garantuje da će predviđene izmene propisa biti u Parlamentu do kraja meseca i apelovao da se štrajk prekine i pre njihovog usvajanja.\n„Ispred Ministarstva pravde sam apsolutno ovlašćen da kažem da stojimo iza ovog dogovora, on će biti sproveden u potpunosti i ne postoji više ni jedan razlog da se pravosuđe ne odblokira odmah“ – kaže Čedomir Backović, pomoćnik ministra pravde.\nJedinstveni zahtevi advokata su da se izmene odredbe o Zakonu o javnim beležnicima, da se izmene propisi iz oblasti poreske politike, sa ciljem da svako plati porez srazmerno dobiti koju ostvaruje. Advokati se zalažu i da oporezivanje bude srazmerno ostvarenim prihodima svakog od njih, a ne da se paušalne osnovice povećavaju tri ili više puta.\n[iframe frameborder=“0″ width=“480″ height=“270″ src=“//www.dailymotion.com/embed/video/x2ecz93″ allowfullscreen ]\nPrevious Niska temperatura zaustavila semafore\nNext Izbori u Samostalnom sindikatu u maju


RTCG - Radio Televizija Crne Gore - Nacionalni javni servis :: Društvo :: Samo 8% tekstova o evropskim integracijama\nIZVJEŠTAJ GA 22. 11. 2018. 13:38 >> 13:13 0\nSamo 8% tekstova o evropskim integracijama\nŠtampani mediji u Crnoj Gori su, u septembru i oktobru, objavili više od 8,8 hiljada tekstova, od kojih se samo 711, odnosno oko osam odsto, odnosilo na proces evropskih integracija, pokazao je najnoviji izvještaj Građanske alijanse (GA).\nTa nevladina organizacija (NVO) sprovodi monitoring svih pet crnogorskih dnevnih štampanih medija u periodu od 1. jula ove do 1. marta naredne godine, kroz projekat koji je podržala Delegacija Evropske unije u Crnoj Gori.\nU izvještaju za septembar i oktobar navodi se da je u tom periodu u štampanim medijima objavljeno 8.842 tekstova.\n"Od kojih se tek 711 objava odnosilo na proces evropskih integracija, što čini oko osam odsto ukupnog broja objava", kaže se u izvještaju.\nNajviše je, kako se navodi, bilo članaka u kojima su evropske integracije samo pomenute, preko 400, zatim onih koji su se primarno odnosili na taj proces u smislu standarda i vrijednosti – preko 180, dok je najmanje bilo objava koje su se ticale EU integracija u tehničkom smislu, preko 120.\nNajviše tekstova u vezi sa evropskim integracijama objavljeno je u rubrikama koje se odnose na\npolitiku – preko 240 objava.\nU izvještaju se navodi da se najviše tekstova odnosilo nacionalni nivo, naslovi su u najvećem broju slučajeva odgovarali suštini, odnosno sadržini teksta, a članci posvećeni evropskim integracijama su se u nešto više od hiljadu objava našli na naslovnoj strani novina.\nTip teksta koji je najviše korišćen za informisanje o procesu evropskih integracija bio je izvještaj, zauzimali su najčešće jednu četvrtinu strane, a najviše je bilo tekstova koji su po sadržini bili neutralno\nKako su naveli iz GA, štampani mediji koji su obuhvaćeni izvještajem su Pobjeda, Vijesti, Dan, Dnevne novine i Sloboda.\n"Cilj monitoringa je da se utvrdi koliko mediji izvještavaju o procesu pristupanja Crne Gore EU i koliko se građani istinski mogu informisati kroz štampane medije o ovom procesu", kazali su iz te NVO.


BalkanMagazin :: Čovek koji je sumnjao u zvanične verzije\nČovek koji je sumnjao u zvanične verzije\npetak, 26. jul 2019 14:38\nPreminuo Pjer Pean, jedan od najvećih francuskih istraživačkih novinara\n(arhivska fotografija francuskog novinara Pjera Peana, foto N. Jokić)\nPjer Pean, jedan od najvećih francuskih istraživačkih novinara, preminuo je sinoć u 81. godini. Uvek zainteresovan za naličje zvaničnih verzija događaja i biografija, osamdesetih je otkrio aferu "Bokasini dijamanti" koja je kompromitovala predsednika Žiskara Destena i onemogućila ga da dobije drugi mandat. Ući će doslovno u istoriju 1994. godine sa knjigom "Jedna francuska mladost" u kojoj otkriva da je tadašnji socijalistički predsednik Fransoa Miteran pripadao kolaboracionističkoj desnici maršala Petena i dobio odlikovanje višijevskog režima pre nego što će se angažovati u pokretu otpora.\nKroz istraživanja o zbivanjima u Africi Pjer Pean je demistifikovao medijski idealizovanu ličnost Bernara Kušnera u francuskoj javnosti. Istražujući Kušnerve poslovne i političke veze i aktivnosti, kako je rekao, došao je i do Kosova i tako je nastala knjiga "Kosovo: pravedni rat za mafijašku državu", koju je u Francuskoj 2013. objavio pariski "Fajar". U ovoj knjizi Pean, kao crvenu nit, sledi aferu o trgovini organima, gotovo nepoznatu širokoj francuskoj publici. On ekskluzivno otkriva i kako je pre bombardovanja 1999. godine francuska kontraobaveštajna služba obučavala pripadnike OVK-a, a da francuska vojska o tome ništa nije znala, kako su se francuske vojne trupe ubile 15 pripadnika OVK-a u Dečanima i kako su se sukobile sa Britancima.\nKada sam ga u leto 2013. intervjuisala u Parizu, povodom objavljivanja knjige "Kosovo: pravedni rat za mafijašku državu", na primedbu da sve što opisuje i dokumentuje deluje neverovatno rekao je:\n"Pa eto čekam da me neko prozove, da me optuži za laž, ali svi ćute".\nGovorio je da je prvi zadatak novinara da sumnja. Kada je radio, Pjer Pean nije bio ničiji - ni prijatelj, ni neprijatelj - bio je isključivo novinar i zato danas zaslužuje počast koju mu odaju francuska javnosti i svi novinari.\nIntervju sa Pjerom Peanom i izvodi iz knjige "Kosovo: pravedni rat za mafijašku državu":


BURIĆ: Stvoren ambijent u kojem svako vodi istrage i presuđuje – Portal Luca\nBURIĆ: Stvoren ambijent u kojem svako vodi istrage i presuđuje\nU Crnoj Gori je stvoren ambijent u kojem svako daje uputstva za rad Tužilaštvu, vodi istrage i presuđuje, kazao je vršilac dužnosti vrhovnog državnog tužioca Dražen Burić.\nOn je u intervjuu agenciji MINA rekao da stvaranje paralelnih institucija i vođenje paralelnih istraga šteti radu Tužilaštva i ne ide u prilog kvalitetnom prikupljanju dokaza i preduzimanju krivičnog gonjenja.\n– U Crnoj Gori je stvoren ambijent u kojem svi i svako daje uputstva za rad Tužilaštvu, svi vode istrage, presuđuju, ocjenjuju rad Tužilaštva, a pritom niko, osim Tužilaštva, nije nadležan da vodi pretkrivični i krivični postupak i cijeni dokaze – naveo je Burić.\nTo, kako je kazao, na kraju dovodi i dovešće do toga da se svi ti drugi povuku, a da se odgovornost za rad i konačan ishod postupka traži u Tužilaštvu.\n– U tom pravcu stvaraju se paralelne institucije i vode paralelne istrage od strane izvršne vlasti u saradnji sa civilnim sektorom, pa čak i kroz radna tijela Skupštine – rekao je Burić.\nPrema njegovim riječima, takve istrage ne samo što su amaterske jer ih vode osobe bez pravničkog znanja, već su i u suprotnosti sa Zakonikom o krivičnom postupku.\n– Nedostavljanje dokaza Tužilaštvu uz istovremeno javno objavljivanje da je u određenom događaju učinjeno krivično djelo, direktno nanosi štetu zvaničnoj istrazi i valjanom prikupljanju dokaza – naveo je Burić.\nOsim toga, kako je kazao, na taj način se pomaže izvršiocima da prikriju dokaze ili da utiču na eventualne svjedoke.\nNa pitanje kako gleda na to što se podrška glasanju za Tužilački savjet (TS) uslovoljava nekim drugim stvarima, kao što je rekonstrukcija Vlade, Burić je odgovorio da ta činjenica govori dovoljno o tome šta je čiji cilj.\nOn je podsjetio da je TS tijelo koje treba da obezbjeđuje samostalnost svih državnih tužilaštava, kojih u Crnoj Gori ima 17.\n– Ukoliko smo svjedoci političkih pregovora oko izbora uglednih pravnika koji bi bili članovi TS-a, da ne otvaram pitanje o tome što je riječ samo o advokatima, onda se s pravom pitam da li ćemo dobiti nezavisno tijelo koje treba da obezbijedi samostalnost državnih tužilaštava ili se radi o nečem drugom – naveo je Burić.\nOn je dodao da je javnost dovoljno mudra da sama zaključi.\nBurić je kazao da se zbog nefunkcionisanja TS-a ne mogu raspoređivati tužioci, formirati odgovarajuće komisije, predložiti budžetska sredstva, pa ni utvrđivati eventualna odgovornost tužilaca.\n– U situaciji u kojoj već nekoliko mjeseci ne funkcioniše TS rezultati koji se postižu svakodnevnim radom i požrtvovanjem državnih tužilaca konstantno se pokušavaju pripisati drugima ili se marginalizovati uloga Državnog tužilaštva – rekao je Burić.\nOn je naveo da je dugačak spisak aktivnosti koje TS treba da realizuje, nakon što se steknu uslovi za rad.\nKako je kazao Burić, zbog nefunkcionisanja TS na čekanju su aktivnosti koje se odnose na ispunjavanja obaveza iz Akcionog plana za sprovođenje Strategije reforme pravosuđa.\nZbog nefunkcionisanja TS, kako je rekao, na čekanju su i realizacija mjera iz Akcionog plana za poglavlje 23, ispunjavanje preporuka Državne revizorske institucije, kao i razmatranje pritužbi na rad državnih tužilaca i rukovodilaca u pogledu zakonitosti rada.\n– Dakle, da bi se obaveze iz poglavlja 23 ispunjavale moraju se steći i uslovi za to, a te uslove treba da obezbijedi zakonodavna vlast, što dovoljno govori o utemeljenosti tvrdnji da se rezultati ne mogu isporučiti sa ovakvim pravosuđem – naveo je Burić.\nOn je poručio da svako prvo krene od sebe i uradi ono što je u njegovoj nadležnosti.\nDržavni tužioci, kako je kazao, rade upravo ono što je u njihovoj nadležnosti – gone učinioce krivičnih djela.\n– A ostvareni rezultati nijesu posljedica aktivnosti izvršne vlasti, već koordiniranih aktivnosti državnih tužilaca, službenika Uprave policije i drugih državnih organa – dodao je Burić.\nPrema riječima Burića, postupci izbora tužilaca, kao i raspoređivanje kandidata za državne tužioce takođe su jedna od aktivnosti koje se ne mogu realizovati zbog nefunkcionisanja TS.\n– Ne možemo da sprovedemo postupak izbora tri državna tužioca u Vrhovnom državnom tužilaštvu, jednog u Višem državnom tužilaštvu u Podgorici, rukovodioca Osnovnog državnog tužilaštva u Podgorici, deset državnih tužilaca u osnovnim državnim tužilaštvima na nivou Crne Gore – naveo je Burić.\nOn je kazao da sedam kandidata za državne tužioce čeka na donošenje odluke o rapoređivanju u državna tužilaštva.\n– Sve to govori da su pred TS brojne odluke zbog kojih državnotužilačka organizacija ne može da funkcioniše u punom kapacitetu – rekao je Burić.


24sata.info - Erdogan : Turska podržava evroatlantske integracije balkanskih zemalja\nErdogan : Turska podržava evroatlantske integracije balkanskih zemalja\nAutor M. B. 09. 07. 2019. • 11:50\nNa Jahorini se danas održava sastanak šefova država i vlada danas je na Jahorini nastavljen Summit Procesa za saradnju u jugoistočnoj Evropi (SEECP), čiji je domaćin Predsjedništvo BiH.\nSastanku prisustvuje i predsjednik Turske Recep Tayyip Erdogan, koji je izrazio zadovoljstvo boravkom u BiH povodom ove regionalne inicijative. Zahvalio je članovima Predsjedništva BiH na gostoprimstvu i predsjedavanjem SEECP-om.\nNa početku plenarne sesije Erdogan je kazao kako SEECP nije važan samo za mir, stabilnost i prosperitet regionalnih zemalja, nego i cijele Evrope.\n"Turska pruža podršku evroatlantskim integracijama država Balkana", poručio je Erdogan, prenose Vijesti.ba.\nOn je upozorio na populističke krugove u Evropi koji zagovaraju blokiranje procesa proširenja, te kazao kako je vidljivo da se diskriminacija širi kontinentnom.\nOcijenio je da takve pojave predstavljaju opasnost za mir na kontinentu.\nOn je pozvao EU da podrži integracije balkanskih država.\nČlanicama SEECP-a zahvalio je na činjenici da su podržale predsjedavanje Turske ovom regionalnom inicijativom tokom 2020. i 2021. godine.\n"Turska će na najbolji način realizovati taj mandat, radeći na jačanju regionalne zaštite i regionalne sveobuhvatnosti. Stavićemo fokus na pitanje migracija, te proširenje komunikacijiskih i transportnih mogućnosti u okviu regije i slično", rekao je turski predsjednik.\nPosebno se osvrnuo na pitanje nelegalnim migracija, napomenuvši da je Turska postala utočište za više od četiri miliona izbjeglica mahom iz Sirije, dok se, kako je kazao, EU ne može dogovoriti o prihvatanju nekoliko desetina migranata.\nPodsjetivši na mjere koje je Turska preduzela kako bi spriječila neregularne migracije prema EU, on je naveo da je ova država ostvarila neprocjenjivi doprinos sigurnosti cijelog kontinenta.\n"Nažalost, nismo dobili adekvatnu pomoć od naših evropskih prijatelja", konstatovao je Erdogan.\nIzmeđu ostalog, osvrnuo se i na izgradnju autoputa Sarajevo - Beograd, naglasivši da je Turska i sa BiH i sa Srbijom potpisala memorandume.\n"Planiramo u najskorije vrijeme početi sa izgradnjom autoputa", najavio je Erdogan.


Udruženja: Grad Novi Sad nastavlja sa kršenjem medijskih zakona | NDNV\nČitav proces i ove godine karakteriše potpuna netransparentnost, a udruženja su morala pozivanjem na Zakon o dostupnosti informacija od javnog značaja da dođu do podataka koji su morali da budu dostupni celokupnoj javnosti, između ostalog i do podatka ko su članovi stručne komisije za ocenu kvaliteta predloga projekata.\nUdruženja konstatuju da je stručna komisija skoro u potpunosti identična prošlogodišnjoj, čiji su rad karakterisali netransparentnost i niz kontroverznih odluka. Kao ni prošle, ni ove godine ne znamo odgovor na pitanje ko su predlagači članova komisije, i na osnovu kojih parametara je ona odabrana.\nIako su reprezentativna novinarska i medijska udruženja predložila svoje kandidate u skladu sa Zakonom, i ove godine, kao i prošle, oni nisu izabrani, a imenovani su oni koje su predložile javnosti nepoznate organizacije.\nIz prethodnog iskustva u praćenju procesa sprovođenja medijskih zakona, udruženja sada već sa velikom sigurnošću mogu da kažu da netransparentnost procesa koju prate i, najblaže rečeno, nejasni kriterijumi za izbor članova stručne komisije – neizostavno vodi i kontroverznim odlukama, a naretko se novac po konkursu dodeljuje za reklamiranje rada organa vlasti, što je u oštroj suprotnosti sa duhom zakona.\nReprezentativna udruženja su prošle godine pozvala gradonačelnika Novog Sada Miloša Vučevića da odgovori na nekoliko pitanja vezanih za konkurs za javno informisanje, među kojima je i na osnovu kojih parametara su odabrani “medijski stručnjaci” koji su bili članovi stručne komisije. Nažalost, do danas odgovor nismo dobili.\nUdruženja podsećaju da su prošle godine pojedine organizacije dobijale novac po nekoliko osnova, a po svemu sudeći su imale članove komisija, kao i da javnost nikada nije saznala koji je sadržaj podržanih projekata, te da li su i kako oni realizovani.\nU tom smislu, zahtevamo od Grada Novog Sada da sastanci “stručne komisije” ne budu skriveni od javnosti, odnosno da se omogući predstavnicima organizacija civilnog društva da prate proces vrednovanja i odlučivanja, kako bi se otklonila sumnja da članovi komisije treba samo da sprovedu odluke koje su donesene na nekom drugom mestu.\nUdruženja upozoravaju da kršenjem zakona veliki gradovi u Srbiji urušavaju i obesmišljavaju medijske reforme, zbog čega je neophodno da reaguju nadležna ministarstva, pre svega Ministarstvo kulture i informisanja i Ministarstvo države uprave i lokalne samouprave, koja bi morala da pronađu mehanizme za sankcionisanje drastičnih kršenja medijskih zakona.\nBeograd/Novi Sad/Kragujevac, 6. aprila 2016\nAsocijacija lokalnih nezavisnih medija Local Press (LP)


Arsić: Pad BDP-a ove godine 1,5 odsto, dogodine rast od tri do četiri odsto - Ekonomija - Dnevni list Danas\nPočetna » Ekonomija » Arsić: Pad BDP-a ove godine 1,5 odsto, dogodine rast od tri do četiri odsto\nArsić: Pad BDP-a ove godine 1,5 odsto, dogodine rast od tri do četiri odsto\nPrivreda Srbije u 2021. godini mogla bi da ostvari rast od tri do četiri odsto, čime bi modao da u potpunosti bude nadoknađen pad u ovoj godini i za oko dva odsto premašen pretkrizni nivo privredne aktivnosti, ocenio je danas urednik ekonomskog biltena „Kvartalni monitor“ Milojko Arsić.\n0Piše: Beta 24. decembra 2020. 12.35\nEkonomski fakultet u Beogradu Foto: ekof.bg.ac.rs\n„Pad bruto domaćeg proizvoda (BDP) Srbije u 2020. procenjujemo na oko 1,5 odsto, što je znatno manje od onog koji se očekuje u zemljama Centralne i Istočne Evrope (oko pet odsto) i u čitavoj EU (oko 7,5 odsto)“, kazao je Arsić na predstavljanju novog broja „Kvartalnog monitora“ koji izdaju Ekonomskog fakulteta u Beogradu i Fondacija za razvoj ekonomske nauke (FREN).\nKako je ocenio, pad investicija u ovoj godini za čak 10 odsto, uz očekivani skroman rast u narednoj godini, ukazuje uz očekivani skroman rast u narednoj godini, ukazuje da privredna aktivnost u 2021. godini neće znatnije nadmašiti pretkrizni nivo.\nUkazao je da se tokom naredne godine očekuje rast nezaposlenosti, usled otpuštanja radnika u delatnostima koje su naročito snažno pogodjene krizom i stagnacije zaposlenosti u većini ostalih delatnosti.\nPo njegovim procenama, realne zarade u privatnom sektoru u narednoj godini će stagnirati ili imati relativno skroman rast, dok će zarade u javnom sektoru ostvariti nominalni rast od blizu pet odsto, usled čega će se dodatno povećati razlike izmedju zarada u javnom i privatnom sektoru.\n„U narednoj godini očekuje se da će inflacija ostati na niskom i stabilnom nivou i da će tokom cele godine biti ispod ciljnog niova od tri odsto. Uprkos tome što očekujemo da će u narednoj godini ponuda deviza biti znatno manja od tražnje procenjujemo da će NBS intervencijama na deviznom tržištu držati kurs na stabilnom nivou, što će doprineti zadržavanju niske inflacije, ali će negativno uticati na medjunarodnu cenovnu konkurentnost zemlje“, istakao je Arsić.\nStrane direktne investicije, kako je naveo, ostaće na niskom nivou jer će tokom većeg dela naredne godine ekonomski i neekonomski rizici biti visoki, a pogoršanje finansijskog stanja preduzeća, potencijalnih investitora, će uticati na odlaganje ili odustajanje od investicija u inostanstvu.\nPo rečima Arsića, postoji rizik da fiskalni deficit u narednoj godini bude veći od planiranih tri odsto BDP-a, i da će se kretati u intervalu od četiri do pet BDP.\n„Ključni razlog za veći fiskalni deficit su precenjeni prihodi države, koji su posledica preterano optimistički planiranog rasta BDP od šest odsto. Osim toga rast broja stečajeva preduzeća, rast nezaposlenosti i pogoršanje finansijskih perfomansi preduzeća će pogoršati naplatu kako tekućih tako i odloženih poreskih obaveza. Moguće je da će rashodi biti nešto veći od plana usled potrebe da se odobri dodatna pomoć privredi“, rekao je Arsić.\nDodao je da su prognoze da će javni dug dogodine premašiti 60 odsto BDP-a, ali da će fiskalna pozicija Srbije i dalje ostati stabilna.\nbdp, Fondacija za razvoj eknomske nauke\nMMF: Srbija će ove godine zabeležiti rast od pet odsto\nVučić za 24 sata prvo odustao pa se vratio na šest odsto BDP-a


Kineski zvaničnici predstavili istraživanje o poreklu kovid-19\nA. J. 26. marta 2021. 18:59\nKineski zvaničnici predstavili su danas diplomatama istraživanje o poreklu korona virusa uoči objavljivanja dugoočekivanog izveštaja ekspertskog tima Svetske zdravstvene organizacije (SZO).\nU izveštaju AP se navodi da je današnji brifing bio pokušaj da Kina predstavi svoje gledište o izveštaju SZO koji se „zapleo“ u diplomatske prepirke, jer su SAD i neke druge zemlje postavile pitanje o pritiscima koje Kina navodno vrši na ekspertski tim, dok Kina optužuje svoje kritičare da politizuju naučnu studiju.\n– Naš zadatak je da demonstriramo otvorenost i transparentnost. Borili smo se protiv pandemije na transparentan način i nemamo šta da krijemo – poručio je Jang Tao, zvaničnik kineskog ministarstva spoljnih poslova.\nNije, međutim, jasno kada će biti objavljen konačni ekspertski izveštaj s obzirom da bi dve strane trebalo da se saglase o sadržaju tog dokumenta.\nNakon iscrpnih rasprava eksperti su glasali o hipotezama na koji je način virus dospeo u Vuhan i saglasili se da je najverovatnije došao preko dva moguća izvora životinjskog porekla i preko smrznute hrane.